CELEX: 62020CN0524
Language: et
Date: 2020-10-20 00:00:00
Title: Kohtuasi C-524/20: Eelotsusetaotlus, mille on esitanud Městský soud v Praze (Tšehhi Vabariik) 20. oktoobril 2020 – VÍTKOVICE STEEL, a.s. versus Ministerstvo životního prostředí

21.12.2020   
            
            
               ET
            
            
               Euroopa Liidu Teataja
            
            
               C 443/15
            
         
      Eelotsusetaotlus, mille on esitanud Městský soud v Praze (Tšehhi Vabariik) 20. oktoobril 2020 – VÍTKOVICE STEEL, a.s. versus Ministerstvo životního prostředí
      (Kohtuasi C-524/20)
      (2020/C 443/16)
      Kohtumenetluse keel: tšehhi
      
         Eelotsusetaotluse esitanud kohus
      
      Městský soud v Praze
      
         Põhikohtuasja pooled
      
      
         Kaebaja: VÍTKOVICE STEEL, a.s.
      
         Vastustaja: Ministerstvo životního prostředí
      
         Eelotsuse küsimused
      
      
                  1.
               
               
                  Kas komisjoni 27. aprilli 2011. aasta otsuse 2011/278/EL (1) artikli 10 lõige 8 näeb, koostoimes selle otsuse I lisaga, ette hapnikkonverterit kasutava protsessi käitisele lubatud heitkoguse tasuta ühikute eraldamist ajavahemikuks 2013–2020, kui tootmise sisend on süsinikuga küllastatud vedel raud, mida tarnitakse teisest käitisest, mis kuulub teisele käitajale, tingimusel et samal ajal on tagatud, et tootele kuummetall ei toimuks topeltarvestust ega topelteraldamist?
               
            
                  2.
               
               
                  Kui vastus esimesele küsimusele on eitav, siis kas komisjoni 27. aprilli 2011. aasta otsuse 2011/278/EL artikli 10 lõige 8, koostoimes selle otsuse I lisaga, on toote kuummetall puhul kehtetu vastuolu tõttu Euroopa Parlamendi ja nõukogu direktiivi 2003/87/EÜ artikli 2 lõikega 1, koostoimes nimetatud direktiivi I lisaga, võimaliku ebaselguse tõttu?
               
            
                  3.
               
               
                  Kui vastus teisele küsimusele on jaatav, siis kas komisjoni 5. septembri 2013. aasta otsuse 2013/448/EL (2) artikli 1 lõige 1 on tunnuskoodiga CZ-existing-CZ-52-CZ-0102–05 käitise suhtes samuti kehtetu, sest õiguslik alus on ära langenud?
               
            
                  4.
               
               
                  Kui vastus esimesele küsimusele on jaatav, siis kas komisjoni 5. septembri 2013. aasta otsuse 2013/448/EL artikli 1 lõiget 1 ja artikli 1 lõike 2 kolmandat lõiku tuleb tunnuskoodiga CZ-existing-CZ-52-CZ-0102–05 käitise puhul tõlgendada nii, et need sätted võimaldavad selle käitise tootele kuummetall lubatud heitkoguse tasuta ühikuid eraldada Tšehhi Vabariigi uue taotluse alusel, kui topeltarvestus ja topelteraldamine on välistatud?
               
            
                  5.
               
               
                  Kui vastus neljandale küsimusele on eitav, siis kas komisjoni 5. septembri 2013. aasta otsuse 2013/448/EL artikli 1 lõige 1 on tunnuskoodiga CZ-existing-CZ-52-CZ-0102–05 käitiste suhtes kehtetu, kuna see on vastuolus komisjoni 27. aprilli 2011. aasta otsuse 2011/278/EL artikli 10 lõikega 8, koosmõjus selle otsuse I lisaga?
               
            
                  6.
               
               
                  Kui vastus kolmandale, neljandale või viiendale küsimusele on jaatav, siis kuidas peaks toimima liikmesriigi ametiasutus, mis ei ole, minnes vastuollu liidu õigusega, hapnikkonverterit kasutava käitise käitajale lubatud heitkoguse tasuta ühikuid eraldanud olukorras, kus käitist enam ei kasutata ja lubatud heitkoguse ühikute eraldamise ajavahemik oli juba möödas?
               
            
         (1)  Komisjoni 27. aprilli 2011. aasta otsus, millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks (teatavaks tehtud numbri K(2011) 2772 all) (ELT 2011, L 130, lk 1).
      
         (2)  Komisjoni 5. septembri 2013. aasta otsus, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ artikli 11 lõikega 3 (teatavaks tehtud numbri C(2013) 5666 all) (ELT 2013, L 240, lk 27).